﻿ CONSIDERAȚII GENERALE ASUPRA UNOR ELEMENTE ALE SIMBOLISTICII SOLARE DE PE SITULA DESCOPERITĂ LA REMETEA MARE, JUD. TIMIȘ ALEXANDRU HEGYI* Soarele ca „entitate” religioasă a jucat un rol deosebit de important în viața comunităților preistorice europene. Pe baza descoperirilor arheologice se confirmă existența acestora și în spațiul carpato-danubian, cu precădere la purtătorii culturilor epocii bronzului și ale primei epoci a fierului. Din punct de vedere structural valoarea simbolului, ca mijloc de înțelegere a unor manifestări sociale, dar și religioase, a fost explicată în detaliu de Mircea Eliade. Conform lui, „imaginile, arhetipurile, simbolurile sunt trăite și valorizate în diferite feluri: produsul acestor actualizări 1 multiple constituie în mare măsură stilurile culturale”. Din perspectiva acestei terorii „ceea ce menține deschise culturile, este așadar prezența imaginilor și simbolurilor… . Dacă se neglijează acest fundament spiritual unic al diverselor stiluri culturale, filozofia culturii va fi condamnată să rămână un studiu morfologic și istoric, fără nici o valabilitate pentru 2 condiția umană ca atare”. Acestei opinii se alătură și cercetătorul C. Popa, care, dedică un întreg studiu problematicii unor simboluri solare descoperite pe diverse artefacte din arealul cultural Coțofeni3. Pe lângă susținerea acestei teorii, C. Popa inserează și părerea conform căreia simbolul este pandantul acelei părți invizibile ce se află în spatele lui și al cărei exponent este4. Referitor la preliminariile simbolisticii solare s-au ridicat, de-a lungul vremii, numeroase întrebări. În literatura de specialitate prefacerile cultural-spirituale de la sfârșitul eneoliticului sunt puse, în mare măsură, pe seama procesului de indoeuropenizare a Europei, care va duce inevitabil la dislocarea sau dispariția mediului autohton. Se poate presupune că a existat * Universitatea de Vest Timișoara, Arheologie interdisciplinară. 1 M. Eliade, Imagini și simboluri, București, 1994, p. 214. 2 Ibidem, p. 215. 3 C. Popa, Reprezentări speciale pe ceramica de tip Coțofeni. Aspecte ale cultului urano-solar în preistorie, în Apulum, XLI, 2004, p. 115. 4 C. Popa, Reprezentări speciale…., în Apulum, XLI, 2004, p. 115; J. Chevalier, A. Gheerbrant, Dicționar de simboluri, București, 1994, p. 34. 33 o simbioză culturală, dar mai ales spirituală, formată prin asocierea la vechiul fond local a unor elemente noi ale populațiilor alogene5. Discuția despre întregul proces este mult prea vastă pentru a fi detaliată în cadrul unui studiu de mică amploare precum se dorește cel de față. Cu toate acestea dorim să nuanțăm, sub forma unui mic excurs, o serie de elemente ce influențează schimbarea la nivelul simbolisticii, care, la rândul ei, este, din punctul nostru de vedere, o formă de manifestare a unor prefaceri care leagă viața spirituală de cotidian, un cotidian ce capătă noi valențe în contextul marilor mișcări de populații de care vorbeam anterior. Argumentăm această afirmație apelând din nou la explicațiile oferite de C. Popa în studiul său, pe care, la ora actuală, îl considerăm un punct de reper în demersul nostru de explicare a unui fenomen evitat de literatura arheologică românească. Astfel, „noul simbolism solar adus de diferitele populații cu o economie, organizare socială și credințe religioase diferite de cele autohtone, e de presupus și o tendință de impunere sau, oricum, o preponderență a cultelor solare, care a implicat și o anumită uniformizare a 6 concepțiilor despre lume și viață…”. Referitor la această schimbare de valori religioase și de impunere a lor, menționăm și opinia cercetătoarei M. Gimbutas, care interpretează aceste simboluri solare ca fiind reprezentări ale unor divinități masculine, în speță, un zeu, care este de fapt întruchiparea soarelui7. Am adus în discuție pe scurt aceste aspecte, deoarece, simbolistica de pe situla descoperită la Remetea Mare, jud. Timiș, se încadrează, cel puțin curentului de opinii exprimat în bibliografie, mai ales celei din urmă argumentații. Ca o încheiere pentru acest excurs, putem concluziona că reprezentările figurative sunt un element stabilizator al discursului istoric în privința manifestărilor religioase din cadrul comunităților preistorice ale căror dovezi de existență nu sunt prezentate în izvoarele scrise. În linii mari, suma tuturor acestor reprezentări formează o imagine de ansamblu care prezintă indirect și alte aspecte ale vieții unei comunități aflate întru-un anumit spațiu geografic. Situla de tip Hajdúböszörmény a fost descoperită în toamna anului 1972, pe terenul Cooperativei Agricole de Producție din comuna Remetea Mare, în punctul numit „Gomila lui Pituț”. Această descoperire a fost făcută de ciobanii de la ferma zootehnică, iar eruditul cercetător bănățean 5 Vl. Dumitrescu, Al. Vulpe, Dacia înainte de Dromihete, București, 1988, p. 64; I. Andrițoiu, Civilizația tracilor din sud-estul Transilvaniei în epoca bronzului, București, 1992, p. 96; C. Popa, Reprezentări speciale…., în Apulum, XLI, 2004, p. 115; 6 Ibidem, p. 116-117. 7 M. Gimbutas, Cultură și civilizație, București, 1989, p. 229. 34 Fl. Medeleț dedică un întreg studiu acestei piese8. Din punct de vedere al dimensiunii, situla de la Remetea Mare este una dintre cele mai mari piese de acest gen descoperite9. Piesa a fost executată din trei foi de tablă din bronz prinse cu nituri aplatizate prin ciocănire în exterior, iar ornamentele 10 au fost realizate în tehnica „au-repoussé”. Situla a fost înscrisă de către arheologul timișean în cadrul tipologiei stabilite de Merhart11 și anume, tipul de situle Hajdúböszörmény, pe baza dimensiunilor și caracteristicilor sale tehnice dar și pe baza motivelor ornamentale12. Fl. Medeleț face doar o scurtă trecere în revistă a motivelor ornamentale, în contextul unei analize analogice cu scopul de a demonstra apartenența acesteia la un anumit centru de producție, fără a insista asupra unor considerații interpretative ale acestor motive13. Cu riscul de a ne abate de la subiectul studiului trebuie să menționăm câteva aspecte legate de proveniența acestor artefacte, subiect care a prezentat ușoare controverse în literatura de specialitate de-a lungul 14 timpului. Cercetătorul german G. von Merhart susținea existența unui centru de producție a acestor obiecte undeva în bazinul Tisei Superioare, de unde, prin intermediul comerțului, au fost răspândite într-un areal destul de larg15. Spre deosebire de Merhart, P. Patay consideră, după o analiză detaliată a diferențelor ornamentale, că pe lângă centrul situat în bazinul Tisei Superioare, existau mai multe centre de fabricare a acestor situle16. Conform cercetătorului maghiar, un centru de producție se poate identifica în zona Carpaților Nordici, argumentul pentru această informație fiind 8 Fl. Medeleț, Situla de la Remetea Mare (jud. Timiș), în Banatica, III, Reșița, 1975, p. 49. 9 Situla are următoarele dimensiuni conform articolului scris de Fl. Medeleț (vezi nota anterioară): Înălțimea actuală: 0,293 m; Înălțimea totală reconstituită: 0,34-0,35 m; Diametrul gurii: 0,3 m; Diametrul maxim: 0,33 m; Diametrul părții inferioare păstrate: 0, 21 m. 10 Fl. Medeleț, Situla de la…, în Banatica, III, Reșița, 1975, pp. 50-52. 11 G. von Merhart, Studien über einige Gattungen von Bronzegefässen, Festschrift der RGZM, II, 1952, pp. 1-17, pl. 20. 12 Fl. Medeleț, Situla de la…, în Banatica, III, Reșița, 1975, p. 51. 13 Menționăm că studiul lui Fl. Medeleț nu a avut ca scop interpretarea ornamentelor în contextual cultelor solare, însă informațiile oferite de acesta sunt mai mult decât binevenite. 14 Vezi nota 11. 15 Arealul de răspândire a acestui tip de obiecte este foarte larg cuprinzând descoperiri din Europa nordică, respectiv zona Mării Baltice și până în zona mediteraneană, respectiv Italia nordică. Bineînțeles, cercetătorii nu exclud, în unele cazuri, posibilitatea unor imitații locale. 16 P. Patay, Der Bronzefund von Mezőkövesd, ActaArchHung, XXI, 1969, pp. 3-4; Fl. Medeleț, Situla de la…, în Banatica, III, 1975, p. 53, nota 18. 35 situlele de la Szentes, Lucski, Bieracine, Tiszanagyfalu, Niedzieliska, Oradea17. Fl. Medeleț consideră teoria cercetătorului maghiar ca fiind valabilă doar în contextul unei ipoteze de lucru, el susținând, pe baza unui tabel comparativ, originea situlelor de tip Hajdúböszörmény în bazinul Tisei Superioare, implicit a celei de la Remetea Mare18. Revenind la elementele ornamentale, motivistica este compusă din roata solară și protome ornitomorfe realizate cu ajutorul șirurilor de puncte și proeminențe. Rama superioară a registrului este formată din două șiruri paralele de proeminențe19, registrul mijlociu și cel inferior fiind realizate din șiruri de puncte și proeminențe fin lucrate20. În privința interpretării, puținele date oferite de către cercetătorul bănățean merg pe filiera lui G. Kossack, care susține că acest tip de situle formează „cercul heraldicii ornitomorfe nord-est-ungare”, un fenomen generat de răspândirea în Europa a cultelor solare, mai ales în fazele timpurii ale câmpurilor de urne funerare. Astfel, urmărind expunerea lui Medeleț, situlele de acest gen, inclusiv cea de la Remetea Mare, reprezintă transpunerea plastică a unui univers mitologic constituit, evident, pe lângă multe alte artefacte ale căror reprezentări reiterează aceleași caracteristici21. Privind situația motivelor de pe situla de la Remetea Mare, dar nu numai, într-o perspectivă idealistă, precum cea mai sus menționată, înțelesul lor ar trebui să fie unul cât se poate de simplist, legat analogic de alte spații. În schimb, urmând cursul logic al ideilor, ne întrebăm dacă se poate vorbi, în acest moment, de un cult solar în adevăratul sens al cuvântului? Dacă pe baza descoperirilor arheologice se poate reconstitui ceea ce se presupune a fi o formă de manifestare religioasă într-o manieră organizată? Știm bine că atunci când se vorbește despre un cult religios, fie el sub o formă de manifestare religioasă de mai mică amploare, acesta trebuie să îndeplinească anumite criterii (templu, zone sacre, veselă dedicată, ritual etc.), ori mare parte dintre situlele în discuție provin dintr- un context care nu se încadrează acestor caracteristici. Nu avem intenția de 17 Vezi supra; Situla de la Oradea prezintă unele caracteristici ce îl fac pe eruditul maghiar să o încadreze cu rezerve acestui centru, vezi Fl. Medeleț, Situla de la…, în Banatica, III, 1975, p. 54, nota 22. 18 Fl. Medeleț, Situla de la…, în Banatica, III, 1975, pp. 56-57, vezi tabelul sinoptic al variantelor de ornamentică. 19 Diametrul acestor proeminențe fiind de 0,0006 m conform datelor oferite de Fl. Medeleț. 20 Descrierea este preluată din informațiile oferite de Fl. Medeleț în cadrul articolului citat anterior. 21 G. Kossack, Studien zum Symbolgut der Urnenfelder- und Hallstattzeit Mitteleuropas, Berlin, 1954; Fl. Medeleț, Situla de la…, Banatica, III, p. 52, nota 11. 36 a minimaliza rolul religios al acestor obiecte, oferit de literatura arheologică de specialitate, dar, în ceea ce ne privește, suntem cât se poate de rezervați în atribuirea sau asocierea acestor ornamente la unele manifestări religioase ce au loc în cadrul unui ceremonial cultic. Cu siguranță suntem de acord cu faptul că ornamentele sunt generate de o schimbare, care are loc la nivel cultural dar și religios, fiind elementul de manifestare a unor concepte, idei, viziuni, dar atribuirea lor exactă cu scopul de a explica un fenomen este riscantă. În acest sens, ne propunem o analiză interpretativă doar nuanțând câteva aspecte pe baza unor analogii din unele zone europene. Referindu-se la ornamentele situlei de la Remetea Mare, cercetătorul M. Gumă este primul care face câteva referiri interpretative legate de simbolistica motivelor22. La fel ca și Fl. Medeleț acesta consideră că ornamentele sunt reprezentări figurative ornitomorfe, respectiv ale roții solare, dar, în completare, explică această situație prin aducerea în discuție a spiritualității egeene sau a lumii tracice, menționându-l pe Apollo Hiperboreanul23. Conform textelor lui Alkaios, poetul secolului VI î. Hr, Apollo este zeul care vine primăvara la sanctuarul de pe insula Delos într- un car tras de lebede sau, în altă accepțiune ori traducere a textelor antice, lebedele erau tot una cu un car24. Grecii îi numeau hiperboreeni pe locuitorii din îndepărtatul ținut al Traciei, respectiv zona nordică. Primele menționări despre Hiperboreea aparțin lui Herodot25, care se inspiră din câteva surse mai vechi precum scrierile lui Homer sau Hesiod26. Părintele istoriei mai menționează un poem dedicat hiperboreenilor, scris în sec. VII î. Hr. de către Aristeas, poem care, din nefericire, este pierdut27. În contextul acestor informații dar și ținând cont că hiperboreenii sunt doar o modalitate cu pronunțat caracter mitic adoptată de grecii antici pentru explicarea necunoscutului, ne pune întrebarea, logică de altfel: în ce măsură o legendă poate fi privită ca analogie pentru unele motive ornamentale surprinse în arii culturale în care influența grecească este aproape 28 inexistentă? Considerăm exagerată opinia lui Ernst Sprockholff, conform 22 M. Gumă, Civilizația primei epoci a fierului în sud-vestul României, București, 1993, p. 270, 273. 23 Ibidem 24 Al. Vulpe, Structuri sociale și credințe religioase în epoca bronzului și în prima epocă a fierului, în Istoria Românilor, vol. I, București, 2001, p. 374. 25 Herodot, Istorii, Cartea IV, 32-36, 2003, p. 219. 26 T. Bridgman, Hyperboreans. Myth and history in Celtic-Hellenic contacts, 2005, pp. 27–31. 27 E. Phillips, The Legend of Aristeas: Fact and Fancy in Early Greek Notions of East Russia, Siberia, and Inner Asia, Artibus Asiae 18.2, 1955, pp. 161–177. 28 E. Sprockholff, Nordische Bronzezeit und frühes Griechentum, în JRGZM, 1, 1954, p. 28-110. 37 căreia discul solar tras de lebede de pe amfora descoperită la Lavinsgraad, Danemarca dar și a situlelor în discuție din Europa sud-estică, se poate încadra imaginii lui Apollo Hiperboreanul. În linii mari, este exagerat a susține că meșterii sau cei cărora le erau destinate aceste obiecte îl venerau pe Apollo ca și zeu suprem, reprezentant al soarelui, cu atât mai mult a explica acest fenomen în cadrul unei procesiuni cultice. Totuși, considerăm necesar să aducem în discuție o teorie interesantă a lui J. Bennet asupra hiperboreenilor și a ținutului acestora, care consideră Hiperboreea ținutul indo-europenilor29. Cu toate că teoria legată de mitul lui Apollo s-a naturalizat în literatura arheologică românească, dorim să aducem în vedere și o altă interpretare puțin mai curajoasă a acestor reprezentări, interpretare legată nu doar de un fenomen religios de sine stătător, ci, mai degrabă, a implicării lui în viața cotidiană a oamenilor, în sensul generării unei motivistici larg răspândită în epocă. Dacă analogiile legate de miturile grecești lasă de înțeles că reprezentările sunt pandantul unor păsări și a unui disc solar, pentru Europa nordică și centrală, s-a nuanțat faptul că acele motive ornitomorfe ar fi, de fapt, reprezentări ale unei bărci destinate menținerii soarelui pe 3031 bolta cerească. Această teorie venită pe filieră egipteană este accentuată de F. Kaul care sugerează un ciclu continuu, în care barca solară descrie călătoria de la dreapta la stânga, respectiv de la est la vest, în timpul zilei, dar și de la stânga la dreapta, ceea ce ar însemna parcursul soarelui în 32 timpul nopții sau călătoria acestuia în lumea subterană. Analizând arta solară din nordul Europei, K. Kristiansen se alătură lui Kaul, dedicând un studiu detaliat acestei problematici33. În încercarea noastră de a încadra 29 J. Bennett, The Hyperborean Origin of the Indo-European Culture, in Journal Systematics, vol. I, nr. 3, 1963. 30 J. Waddel, The Tal-yllyn plaques and the nocturnal voyage of the sun, în Reflection of the past, Essays in honor of Frances Lyncs, 2012, pp. 338-339. 31 Este binecunoscut faptul că Ra trece în fiecare noapte prin lumea de dincolo (Duat) într-o barcă unde trebuie să îl învingă pe Apophis pentru a apărea în dimineața următoare pe bolta cerească. 32 F. Kaul, Ships on Bronzes. A study in Bronze Age religion and iconography, Copenhaga National Museum, 1998; Idem, Bronze Age tripartite cosmologies, Praehistorische Zeitschrift, 80, 2006, 235–246. 33 K. Kristiansen, Rock art and religion : the sun journey in Indo-European mythology and Bronze Age rock art, în Representation and Comunications. Creating an archaeological matrix of late prehistoric rock art, 2010, pp. 93-116. (Articolul mai se mai poate găsi și pe profilul Academia.edu a autorului, http://www.academia.edu/247786/Rock_art_and_religion, accesat 21.05.2013). 38 situla de la Remetea Mare într-un context asemănător al discursului, nu putem trece cu vederea descrierea interpretativă pe care S. Wirth o face situlei de acest gen descoperită în Austria. Conform acestuia, cele două zone ale artefactului gravitează în jurul circumferinței vasului, o imagine în oglindă, care descrie de asemenea călătoria soarelui pe bolta cerească dar și cea de sub orizont, accentuând acest fenomen în următoarea descriere: „this is a cosmological narrative that recalls the diurnal and nocturnal voyages of the sun and the various representations of the sun that occur may have had 34 different meanings”. O altă teorie este lansată de J. Waddel, care aduce în discuție atât situla de la Viena, la care face referire S. Wirth, cât și situla de la Nyirlugos, Ungaria, menționată ca analogie de Fl. Medeleț, se rezumă la relațiile ierarhice dintre zeități, astfel după poziția păsărilor, soarele fiind interpretat ca un zeu inferior care parafrazează eterna călătorie cosmică de întoarcere 35 și simbolul conform căruia întunericul sau noaptea nu au triumfat încă. Cu toate că această teorie este destul de atractivă, aceleași reprezentări se prezintă în proporții diferite pe alte situle de acest gen, prin urmare, aprecierile privind chestiunile de percepție ierarhică în mentalitatea colectivă de la acea vreme nu se pot lua în considerare. Din punct de vedere reprezentativ situla de la Remetea Mare se înscrie cu ușurință în discursul problematic al interpretărilor. Astfel dacă până acum, ce e drept fără o analiză detaliată a iconografiei central europene, situla a fost privită strict ca având o funcționalitate cultică și legată de un mit nu foarte bine susținut, încercăm în studiul de față, bineînțeles fără pretenția de a avea dreptate absolută, să atragem atenția asupra unui fenomen care se pare să fi avut mare însemnătate în epocă. Din punctul nostru de vedere, reprezentările nu sunt legate întotdeauna de existența unui ceremonial cultic. Astfel, dacă avem de-a face cu o civilizație religioasă, cu siguranță reprezentările de natură religioasă vor apărea pe diferite obiecte. Nu contestăm faptul că aceste obiecte erau destinate unor persoane importante ale societății, argumentul fiind tehnica deosebită de realizare a ornamentelor, tehnică ce presupunea pricepere și îndemânare din partea meșterului metalurg, nefiind astfel accesibilă oricui. Nu susținem 34 S. Wirth, Le mystère de la barque solaire: quelques considérations à propos des décors sur les situles de type Hajdúböszörmény et sur une situle inédite du bronze final, in L. Baray (ed.), Artisanats, sociétés et civilisations: hommage à Jean-Paul Thevenot, Revue Archéologique de l’Est Supplément 24, Dijon, pp. 331–345. 35 J. Waddel, The Tal-yllyn plaques and …, în Reflection of the past, Essays in honor of Frances Lyncs, 2012, pp. 342. 39 că acest gen de artefact nu putea să aibă și rol cultic, însă strict interpretativ, fără a căuta elementul de spectaculozitate, înclinăm să credem că într- adevăr aceste reprezentări arată o chestiune general valabilă în mentalitatea de la sfârșitul epocii bronzului și anume, călătoria soarelui pe bolta cerească și în lumea subterană, căutând astfel explicația ciclicității zi-noapte. Din acest motiv considerăm că nu este absolut necesar ca aceste reprezentări să fie destinate doar elementului cultic, mai ales în cazul acestor situle, care sunt denumite de cele mai multe ori „găleți de bronz”. Pentru formarea unei imagini mai detaliate legate de acest aspect, considerăm necesar a vedea care este natura sau contextul depunerilor acestor depozite de bronzuri. Reprezentările sunt cultice sau mai degrabă laice, dictate de necesitate? Acest aspect, studiat în detaliu ar putea aduce o serie de informații care ar putea fi corelate cu diferitele reprezentări, dar nu ne propunem un asemenea demers în studiul de față, unde am ales să exprimăm o opinie asupra unei probleme mai puțin discutate de literatura arheologică de specialitate. Abstract The bucket discovered at Remetea Mare has intrigued researchers over the time. This happens through its ornaments that are part of European solar symbolism. Unfortunately, Romanian archaeological literature has neglected this issue for various reasons. The only explanation for this subject refers to the mystic hyperborean Apollo. Related to these interpretations ornaments are considerate to be part of bird iconography and representation of the sun as a mighty god. In the present study we try to see if the relations between this kind of artifacts and hyperborean land are worth to be taken into consideration. At the same time in our perspective this is just a mythical explanation of ancient Greeks for the unknown. Thus, we present some theories and hypotheses to explain similar situations in central and northern Europe. From our point of view, representations are not always related to the existence of a ceremonial worship. If we are dealing with a religious civilization certainly religious representations will appear on different objects. Based on this theory interpret the so-called "circle of birds heraldry" as rather a representation of the cyclical day-night, an artistic expression of a general phenomenon or in a generalization process. Keywords: Birds iconography, solar boat, Apollo, Hyperborean, Indo- Europeans 40 a. b. Situla de la Remetea Mare, apud. Al. Szentmiklosi, Fl. Drașovean, Arta prelucrării bronzului în Banat (mil. al II-lea î. Hr), Timișoara, 2004. (a. vedere de ansamblu; b. detaliu ornamente) 41 